CELEX: 32008D0030
Language: lt
Date: 1197936000000
Title: 2008/30/EB: 2007 m. gruodžio 18 d. Europos Parlamento ir Tarybos sprendimas dėl Europos prisitaikymo prie globalizacijos padarinių fondo lėšų panaudojimo

10.1.2008   
            
            
               LT
            
            
               Europos Sąjungos oficialusis leidinys
            
            
               L 6/9
            
         
      EUROPOS PARLAMENTO IR TARYBOS SPRENDIMAS
   
   2007 m. gruodžio 18 d.
   dėl Europos prisitaikymo prie globalizacijos padarinių fondo lėšų panaudojimo
   (2008/30/EB)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos Parlamento, Tarybos ir Komisijos 2006 m. gegužės 17 d. tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 28 punktą,
   atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (2),
   atsižvelgdami į Komisijos pasiūlymą,
   atsižvelgdamas į 2007 m. liepos 13 d. biudžeto derinimo procedūrą,
   kadangi,
   
               (1)
            
            
               Europos Sąjunga įsteigė Europos prisitaikymo prie globalizacijos padarinių fondą (toliau – Fondas), kad būtų teikiama papildoma parama atleistiems darbuotojams, nukentėjusiems dėl esminių pasaulio prekybos sistemos struktūrinių pokyčių, ir jiems būtų padedama vėl integruotis į darbo rinką.
            
         
               (2)
            
            
               2006 m. gegužės 17 d. Tarpinstituciniame susitarime numatomas Fondo lėšų panaudojimas neviršijant didžiausios metinės 500 mln. EUR sumos.
            
         
               (3)
            
            
               Reglamente (EB) Nr. 1927/2006 išdėstytos nuostatos, pagal kurias galima panaudoti lėšas iš Fondo.
            
         
               (4)
            
            
               Vokietija ir Suomija pateikė prašymus pasinaudoti Fondu dėl dviejų darbo vietų mažinimo atvejų mobiliųjų telefonų sektoriuje: „BenQ“ įmonė Vokietijoje ir „Perlos Oyj“ įmonė Suomijoje,
            
         NUSPRENDĖ:
   1 straipsnis
   2007 finansinių metų Europos Sąjungos bendrajame biudžete iš Europos prisitaikymo prie globalizacijos padarinių fondo lėšų panaudojama 14 794 688 EUR suma.
   2 straipsnis
   Šis sprendimas skelbiamas Europos Sąjungos oficialiajame leidinyje.
   
      Priimta Briuselyje, 2007 m. gruodžio 18 d.
      
         
            Europos Parlamento vardu
         
         
            Pirmininkas
         
         H.-G. PÖTTERING
         
      
      
         
            Tarybos vardu
         
         
            Pirmininkas
         
         M. LOBO ANTUNES
         
      
   
   
      (1)  OL C 139, 2006 6 14, p. 1.
   
      (2)  OL L 406, 2006 12 30, p. 1.